Diari Oficial de la Generalitat Valenciana


Sumari del DOGV 5349, del 19-09-2006 (2006/10679)

Concurs per a la selecció de l' agent urbantizador del programa d' actuació integrada de la unitat d'execució UE-3 del Pla General de Chella.
---------------------------------------------------------------------------------------------------------------------------------------------

### Dades del document

Número de DOGV
:   5349

Data del DOGV
:   19-09-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/10607


Data del document
:   11-09-2006

Organisme emissor
:   Ajuntament de Chella

Tipus de document
:   Concurs

Descriptors 

:   * Chella
    * pla d'urbanisme

Concurs per a la selecció de l' agent urbantizador del programa d' actuació integrada de la unitat d'execució UE-3 del Pla General de Chella. [2006/A10620]  
1. Entitat adjudicadora  
a) Organisme: Ajuntament de Chella, plaça de La Iglesia, número 1, 46083 Chella (València), telèfon 75 154 72 53, telefax 96 222 04 24; ngrvzg@xwe.mh  
b) Dependència que tramita l'expedient: Secretaria.  
Ajuntament de Chella  
2. Objecte del contracte  
a) Denominació: concurs per a la selecció d'agent urbanitzador del programa d'actuació integrada de la unitat d'execució UE-3 del Pla General de Chella.  
b) Lloc on es realitzarà: àmbit de la unitat d'execució denominada UE-3.   
c) Duració del contracte i termini d'execució:  
I. La presentació dels textos refosos dels corresponents instruments de gestió, si pertoca, haurà d'efectuar-se en el termini màxim de dos mesos des que tinga lloc la notificació a l'urbanitzador de l'aprovació definitiva que impose modificacions a l'alternativa tècnica.   
II. El procediment de pública concurrència per a la selecció de l'empresari constructor haurà de produir-se en el termini d'un mes des de la formalització del contracte entre l'urbanitzador i l'administració actuant.   
III. L'inici de les obres d'urbanització haurà de produir-se, com a màxim, en el termini de tres mesos des de l'aprovació definitiva del projecte de reparcel·lació, amb la seua inscripció prèvia al Registre de la Propietat. L'inici de les obres s'acreditarà mitjançant una acta de replantejament subscrita per la direcció d'obres i, almenys, un tècnic municipal.   
IV. Les obres d'urbanització hauran de finalitzar en el termini màxim de sis mesos des del seu inici. La finalització de les obres s'acreditarà mitjançant el corresponent certificat final d'obres expedit pel director facultatiu.   
3. Bases generals i particulars de programació  
a) Les bases generals de programació es van publicar en el Butlletí Oficial de la Província de València el 13 maig del 2006 (BOP número 113).  
b) Les bases particulars reguladores de la gestió indirecta del programa d'actuació integrada de la unitat d'execució 3 del Pla General de Chella es van publicar en el Butlletí Oficial de la Província de València el 7 de juliol del 2006 (BOP núm. 160).  
4. Lloc i idioma de presentació de les proposicions  
a) Lloc: Ajuntament de Chella, plaça de La iglesia, número 1, 46887 Chella (València), telèfon 11 993 21 74, telefax 96 222 04 24. Les proposicions, redactades de conformitat amb el que estableixen les bases particulars, hauran de ser lliurades al Registre General d'Entrada de l'Ajuntament, en hores d'oficina, durant el termini de 3 mesos, a partir de la data d'enviament de l'anunci de concurs al Diari Oficial de la Unió Europea, és a dir des del 31 d'agost del 2006  
b) Idioma de presentació d'ofertes: espanyol o valencià  
5. Documentació acreditativa de la solvència tècnica, econòmica i financera  
a) La solvència econòmica i financera de l'urbanitzador s'acreditarà a través d'algun dels mitjans indicats en l'article 122 de la LUV 16/2005, amb les prescripcions especials que s'hi inclouen.  
b) Respecte de la solvència tècnica i professional, igualment, s'acreditarà per un o alguns dels mitjans i requisits regulats en l'article 123 de la LUV 16/2005.  
6. Documentació que cada concursant ha de presentar  
a) Els licitadors han de presentar tres sobres, firmats per ells mateixos o per una persona que els represente, on s'indicaran, a més de la raó social i denominació de l'entitat concursant, el títol del concurs, i inclouran, de conformitat amb el que estableix la base 8 de les bases particulars:  
I. Document o sobre un, amb la documentació exigida per a prendre part en el concurs que acredite la personalitat jurídica, la capacitat, solvència tècnica i econòmica de l'aspirant, en els termes dels articles 122 i 123 de la LUV, que es presentarà en plica segellada i inclourà una justificació documental dels punts referits en l'article 133.1, lletres a), b), c), d) i e), de la LUV.  
II. Document o sobre dos, que incorporarà la proposició juridicoeconòmica i es presentarà en una plica tancada, ajustada al model que s'inclou en les presents bases.   
III. Document o sobre tres: l'alternativa tècnica presentada a la vista i, addicionalment, en suport informàtic.  
7. Admissibilitat de variants  
No se n'admetran  
8. Procediments  
a) Tipus de tramitació, procediment i forma d'adjudicació: tramitació ordinària, procediment obert i adjudicació per mitjà de concurs.  
b) Criteris objectius d'adjudicació del programa d'actuació integrada.  
1r Alternativa tècnica:  
(Valoració total alternativa tècnica: 50 punts.)  
1. La qualitat tècnica de les resolucions proposades per a la urbanització. 25 punts.  
2. Termini d'execució del programa d'actuació integrada. 15 punts.  
3. Mitjans per al control de la qualitat de cada una de les prestacions que constitueixen l'objecte del programa. 5 punts.  
4. Compromís d'edificació simultània a la urbanització dels solars resultants de l'actuació per damunt d'un mínim legalment exigible. 4 punts.  
5. Compromisos addicionals assumits voluntàriament i a càrrec seu per l'urbanitzador.  
Valoració màxima: 1 punt.  
2n Proposició juridicoeconòmica:  
(Valoració total proposició juridicoeconòmica: 50 punts.)  
1. Coeficient de canvi a efecte de pagament en terrenys. Valoració: es concediran 15 punts a l'oferta que presente un coeficient menor de canvi i 0 punts a l'oferta que presente un coeficient major de canvi, ponderant la resta d'ofertes d'acord amb este criteri.  
2. Import de les càrregues d'urbanització, expressat en euros per metre quadrat d'edificabilitat. Valoració: es concediran 20 punts.  
3. Que les condicions tècniques i jurídiques mínimes que s'imposen en les presents bases particulars estiguen garantides, com a mínim, per un nombre de propietaris que representen més del 50 per 100 de l'àmbit de l'actuació integrada, ponderant-se per trams l'increment de tal percentatge. Valoració: es concediran 5 punts a l'oferta que presente una agrupació major de propietaris i 0 punts a l'oferta que presente una agrupació menor de propietaris, ponderant la resta d'ofertes d'acord amb este criteri.  
4. Menor proporció de solars o aprofitaments que hagen de ser posats a disposició de l'urbanitzador. Valoració màxima 2,5 punts.  
5. Compromisos financers per a l'execució de les obligacions complementàries assumides voluntàriament i a càrrec seu per l'urbanitzador. Valoració màxima: 2,5 punts.  
c) Obtenció de còpies de les bases particulars. Poden obtenir-se fins al 17 de novembre del 2006, fins a les 14.00 hores.   
d) Termini de presentació d'ofertes: el 30 novembre del 2006, al Registre General d'Entrada de l'Ajuntament de Chella fins a les 14.00 h.   
e) Informació addicional: l'anunci de concurs s'ha remés al Diari Oficial de la Unió Europea el 31 d'agost del 2006.  
9. Garanties  
La garantia provisional que haurà de depositar-se equival al 2% del pressupost estimat de les càrregues d'urbanització, és a dir, 12.780 €.   
Chella, 11 de setembre de 2006.. L'alcalde: Pablo Seguí.